**CENU APTAUJA NR. TNPz 2025/19**

 **“Ceļa horizontālo apzīmējumu uzklāšana Talsu pilsētas ielās”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets**: **“Ceļa horizontālo apzīmējumu uzklāšana Talsu pilsētas ielās”**.
	2. Prasības norādītas tehniskajā specifikācijā (3. pielikums).
	3. **Paredzamais līguma izpildes laiks:** 60 (sešdesmit) dienas no līguma spēkā stāšanas brīža.
	4. **Darbu izpildes vieta:** Talsi, Talsu novads.
	5. Līgums ar cenu aptaujas uzvarētāju tiks noslēgts 5 (piecu) dienu laikā pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot uz e-pastu iepirkumi@talsi.lv līdz **2025. gada 30. martam plkst. 10:00**.
	2. Kontaktpersona: Talsu pilsētas pārvaldes vadītājs Lauris Tīģers, tālr. 25689044, e‑pasts: lauris.tigers@talsi.lv.
	3. Iesūtot piedāvājumu pretendentiem **obligāti** jānorāda: Pieteikums cenu aptaujai **“Ceļa horizontālo apzīmējumu uzklāšana Talsu pilsētas ielās”**, identifikācijas Nr. TNPz 2025/19.
3. **Piedāvājuma noformēšana:**
	1. Piedāvājumam pilnībā jāatbilst 3. pielikumam – Tehniskā specifikācija.
	2. Pie iesniedzamajiem dokumentiem Pretendentam jāpievieno aizpildīts 1. pielikums – Pretendenta pieteikums un finanšu piedāvājums cenu aptaujai, kurā jānorāda kopējā līguma summa ar diviem cipariem aiz komata un 2. pielikums – izvērsts finanšu piedāvājums.
	3. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	4. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz vienu līgumu, kura ietvaros ir veikta ceļa horizontālo apzīmējumu uzklāšana 80% procentu apmērā no Pasūtītāja norādītajiem apjomiem (2. pielikums). Pie iesniedzamajiem dokumentiem jāpievieno aizpildīta pretendenta pieredzes saraksta forma (4. pielikums).
	5. Pie iesniedzamajiem dokumentiem jāpievieno vismaz 1 (viena) pozitīva atsauksme no pasūtītāja par līdzvērtīgu darbu veikšanu.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvājuma cena nevar pārsniegt **EUR** **9 999,99** (deviņi tūkstoši deviņi simti deviņdesmit deviņi *euro*, 99 centi) bez PVN.
5. **Samaksas nosacījumi:** Apmaksa tiks veikta 10 (desmit) darba dienu laikā pēc darba pieņemšanas - nodošanas akta parakstīšanas un e-rēķina saņemšanas Talsu pilsētas pārvaldes oficiālajā e-adresē:\_DEFAULT@40900016884. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.